ΑΠΟΦΑΣΗ ΤΟΥ ΣΥΜΒΟΥΛΙΟΥ της 11ης Νοεμβρίου 1996 για την επέκταση της νομικής προστασίας των τοπογραφιών προϊόντων ημιαγωγών στους κατοίκους της Νήσου του Μαν (96/644/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 87/54/ΕΟΚ του Συμβουλίου, της 16ης Δεκεμβρίου 1986, σχετικά με τη νομική προστασία των τοπογραφιών προϊόντων ημιαγωγών (1), και ιδίως το άρθρο 3 παράγραφος 7,

την πρόταση της Επιτροπής,

Εκτιμώντας:

ότι δικαίωμα νομικής προστασίας των τοπογραφιών προϊόντων ημιαγωγών στην Κοινότητα έχουν οι δικαιούμενοι προστασίας δυνάμει του άρθρου 3 παράγραφοι 1 έως 5 της οδηγίας 87/54/ΕΟΚ 7

ότι το δικαίωμα της προστασίας μπορεί να χορηγηθεί με απόφαση του Συμβουλίου, σε πρόσωπα τα οποία δεν δικαιούνται προστασίας βάσει των εν λόγω διατάξεων 7

ότι η επέκταση της προστασίας πρέπει, κατά το δυνατόν, να αποφασίζεται από την Κοινότητα ως σύνολο 7

ότι, από τις 7 Νοεμβρίου 1987, η Κοινότητα επέκτεινε την εν λόγω προστασία στους κατοίκους της Νήσου του Μαν, βάσει διαδοχικών προσωρινών αποφάσεων του Συμβουλίου, τελευταία των οποίων είναι η απόφαση 94/828/ΕΟΚ (2) 7

ότι η εν λόγω απόφαση εφαρμοζόταν μέχρι τις 31 Δεκεμβρίου 1995 7

ότι η Νήσος του Μαν διαθέτει κατάλληλη νομοθεσία (3) στον τομέα της προστασίας των τοπογραφιών ημιαγωγών προϊόντων που άρχισε να ισχύει την 1η Ιανουαρίου 1994 7 ότι εφαρμόζει την οδηγία 87/54/ΕΟΚ και τις προηγούμενες σχετικές αποφάσεις του Συμβουλίου 7 ότι η Νήσος του Μαν επεκτείνει την εφαρμογή αυτής της νομοθεσίας στους κατοίκους των κρατών μελών της Κοινότητας 7

ότι η συμφωνία της 15ης Απριλίου 1994 για τις πλευρές των δικαιωμάτων πνευματικής ιδιοκτησίας που αφορούν το εμπόριο, επιβάλλει στα μέλη του Παγκόσμιου Οργανισμού Εμπορίου την υποχρέωση να παρέχουν προστασία στις τοπογραφίες ολοκληρωμένων συστημάτων σύμφωνα με τις διατάξεις της εθνικής νομοθεσίας και της συνθήκης όσον αφορά την πνευματική ιδιοκτησία στον τομέα των ολοκληρωμένων κυκλωμάτων, στις οποίες και παραπέμπει 7

ότι η εν λόγω συμφωνία, καθώς και η συμφωνία περί ιδρύσεως του Παγκόσμιου Οργανισμού Εμπορίου, της οποίας αποτελεί παράρτημα, άρχισε να ισχύει την 1η Ιανουαρίου 1995 7

ότι η βρετανική κυβέρνηση είναι πιθανό να εφαρμόσει στη Νήσο του Μαν τη συμφωνία για τις πλευρές των δικαιωμάτων πνευματικής ιδιοκτησίας που αφορούν το εμπόριο 7

ότι επί του παρόντος εξακολουθούν να ισχύουν στη Νήσο του Μαν οι διατάξεις που εξασφαλίζουν την προστασία των προσώπων από την Κοινότητα στον τομέα των τοπογραφιών 7

ότι ενδείκνυται, να διατηρηθεί, από την 1η Ιανουαρίου 1996, η επέκταση της προστασίας στη Νήσο του Μαν δυνάμει της οδηγίας 87/54/ΕΟΚ, μέχρι να επεκταθεί και στη Νήσο του Μαν η συμφωνία για τον Παγκόσμιο Οργανισμό Εμπορίου και να εφαρμοσθεί η συμφωνία για τις πλευρές των δικαιωμάτων πνευματικής ιδιοκτησίας που αφορούν το εμπόριο,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη επεκτείνουν το δικαίωμα προστασίας βάσει της οδηγίας 87/54/ΕΟΚ ως εξής:

α) τα φυσικά πρόσωπα που κατοικούν ή έχουν τη συνήθη διαμονή τους στη Νήσο του Μαν αντιμετωπίζονται ως κάτοικοι κράτους μέλους 7

β) οι εταιρείες και τα άλλα νομικά πρόσωπα της Νήσου του Μαν, με πραγματική και ουσιαστική βιομηχανική ή εμπορική εγκατάσταση εκεί αντιμετωπίζονται σαν να είχαν πραγματική βιομηχανική ή εμπορική εγκατάσταση στην επικράτεια κράτους μέλους.

Άρθρο 2

Η παρούσα απόφαση εφαρμόζεται από την 1η Ιανουαρίου 1996.

Τα κράτη μέλη επεκτείνουν το δικαίωμα προστασίας δυνάμει της παρούσας απόφασης στα πρόσωπα που αναφέρονται στο άρθρο 1 έως ότου επεκταθεί και στη Νήσο του Μαν η συμφωνία για τον Παγκόσμιο Οργανισμό Εμπορίου και να εφαρμοσθεί η συμφωνία για τις πλευρές των δικαιωμάτων πνευματικής ιδιοκτησίας που αφορούν το εμπόριο.

Κάθε αποκλειστικό διακίωμα κτηθέν δυνάμει των αποφάσεων 87/532/ΕΟΚ, 90/511/ΕΟΚ, 94/828/ΕΟΚ, ή δυνάμει της παρούσας απόφασης, εξακολουθεί να ισχύει κατά την περίοδο που ορίζεται στην οδηγία 87/54/ΕΟΚ.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 11 Νοεμβρίου 1996.

Για το Συμβούλιο

Ο Πρόεδρος

R. QUINN

(1) ΕΕ αριθ. L 24 της 27. 1. 1987, σ. 36.

(2) Απόφαση 87/532/ΕΟΚ του Συμβουλίου, της 26ης Οκτωβρίου 1987, σχετικά με την επέκταση της νομικής προστασίας τοπογραφιών προϊόντων ημιαγωγών σε πρόσωπα από ορισμένες χώρες ή εδάφη (ΕΕ αριθ. L 313 της 4. 11. 1987, σ. 22) 7 απόφαση 90/511/ΕΟΚ του Συμβουλίου, της 9ης Οκτωβρίου 1990, σχετικά με την επέκταση της νομικής προστασίας των τοπογραφιών προϊόντων ημιαγωγών σε πρόσωπα από ορισμένες χώρες ή εδάφη (ΕΕ αριθ. L 285 της 17. 10. 1990, σ. 31) 7 απόφαση 93/16/ΕΟΚ του Συμβουλίου, της 21ης Δεκεμβρίου 1992, σχετικά με την επέκταση της νομικής προστασίας των τοπογραφιών προϊόντων ημιαγωγών σε πρόσωπα από τις Ηνωμένες Πολιτείες της Αμερικής και ορισμένα εδάφη (ΕΕ αριθ. L 11 της 19. 1. 1993, σ. 20), όπως τροποποιήθηκε από την απόφαση 94/828/ΕΚ του Συμβουλίου, της 19ης Δεκεμβρίου 1994, σχετικά με την επέκταση της νομικής προστασίας των τοπογραφιών προϊόντων ημιαγωγών σε πρόσωπα από ορισμένα εδάφη (ΕΕ αριθ. L 351 της 31. 12. 1994, σ. 12).

(3) Διαταγή της 14ης Δεκεμβρίου 1993 για τα δικαιώματα επί σχεδίων (τοπογραφίες ημιαγωγών) και κανονισμοί για τα δικαιώματα επί σχεδίων (τοπογραφίες ημιαγωγών) της 18ης Ιανουαρίου 1994.